作者：张炎
词牌/韵律：瑶台聚八仙・新雁过妆楼

paragraphs: 近水横斜。
先得月、玉树宛若笼纱。
散迹苔裀，墨晕净洗铅华。
误入罗浮身外梦，似花又却似非花。
探寒葩。
倩人醉里，扶过溪沙。
竹篱几番倦倚，看乍无乍有，如寄生涯。
更好一枝，时到素壁檐牙。
香深与春暗却，且休把江头千树夸。
东家女，试淡妆颠倒，难胜西家。